Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=63
Timestamp: 2017-11-22 10:51:37+00:00
Document Index: 9988421

Matched Legal Cases: ['§ 217', '§ 178', '§\t15', '§ 136', '§\t12', '§\t15']

kh24082004
Jämijärven kunta
Kunnanhallitus KOKOUSKUTSU 12/2004
Laatimispäivämäärä: 17.08.2004
Kokoustiedot
Aika 24.08.2004	kello 19.00
Paikka Kunnantalon kokoushuone
Käsiteltävät asiat 217 §	KOKOUKSEN LAILLISUUS JA PÄÄTÖSVALTAISUUS	Sivu 229
218 §	PÖYTÄKIRJAN TARKASTAJIEN VALINTA	Sivu 229
219 §	TALOUSARVION TOTEUTUMINEN AJALLA 1.1.-30.6.2004	Sivu 230
220 §	TIEDOKSI SAATETTAVAT ASIAT	Sivu 231
221 §	TARKASTUSLAUTAKUNNAN PÖYTÄKIRJA 17.08.2004	Sivu 232
222 §	SEUTULIPUN VALTIONAPU 1.1.-30.6.2004 Sivu 233
223 §	JÄMI-TUOTTEILLAAN TUNNETUKSI HANKKEEN KUSTANNUSARVION MUUTOS Sivu 234
224 §	VUODEN 2005 - 2007 INVESTOINTISUUNNITELMAN JA HENKILÖSTÖSUUNNITELMAN PAINOPISTEET	Sivu 235
225 §	LISÄKULUVAKUUTUKSEN OTTAMINEN Sivu 236
226 §	LAUSUNTO LAUTAMIESTEN LUKUMÄÄRÄSTÄ	Sivu 237
227 §	EDUSTAJAN VALITSEMINEN KUTSUNTATILAISUUTEEN	Sivu 238
228 §	PÖYTÄKIRJOJEN TIETOON SAATTAMINEN Sivu 239
229 §	EDUNVALVONTAPALVELUIDEN HOITAMISESTA SAATAVA KORVAUS	Sivu 240
230 §	TEOLLISUUSHALLIN JA TOIMISTOTILAN VUOKRAAMINEN/POHJOIS-SATAKUNNAN KALUSTERYHMÄ	Sivu 241
231 §	PERUSTURVAJOHTAJAN VUOROTTELU- JA OPINTOVAPAA	Sivu 242
232 §	ARKISTOTOIMEN TOIMINTAOHJE	Sivu 243
233 §	PERUSTURVAJOHTAJA AKI RANTASEN PALKAN TARKISTAMINEN	Sivu 243
234 §	SIJOITUSTOIMINNAN PERUSTEIDEN HYVÄKSYMINEN	Sivu 244
235 §	SELVITYSPYYNTÖ NS. PERHEPUISTON KUNNOSTUKSEEN LIITTYVISTÄ KAIVAUKSISTA Sivu 245
Puheenjohtaja MATTI LEPPIHALME
Matti Leppihalme	Kunnanjohtaja Esa Ala-Karvia
Kunnanhallitus KOKOUSPÖYTÄKIRJA	12/2004
KOKOUSAIKA 24.08.2004 kello 19.00 - 21.05
KOKOUSPAIKKA Kunnantalon kokoushuone
SAAPUVILLA OLLEET JÄSENET
(ja merkintä siitä, kuka toimi puheenjohtajana)
Matti Leppihalme	puheenjohtaja
Päivi Leponiemi
Enni Lähteenniemi
Ritva Mäkelä
Juhani A. Rajala
Tapio Rajalahti
Olli Seppälä
POISSA OLLEET JÄSENET
MUUT SAAPUVILLA OLLEET Hilkka Lahdensivu	valtuuston I varapuheenjohtaja
Esa Ala-Karvia	kunnanjohtaja
ASIAT §§ 217 - 237
217 §	KOKOUKSEN LAILLISUUS JA PÄÄTÖSVALTAISUUS
Ehdotus: Kokous todetaan laillisesti koolle kutsutuksi ja päätösvaltaiseksi.
Päätös:	Ehdotus hyväksyttiin yksimielisesti.
218 §	PÖYTÄKIRJAN TARKASTAJIEN VALINTA
Ehdotus: Pöytäkirjan tarkastajiksi valitaan tarkastusvuorossa olevat Ritva Mäkelä ja Juhani Rajala.
219 §	TALOUSARVION TOTEUTUMINEN AJALLA 1.1.-30.6.2004
KH 219 §
Esityslistan liitteenä on talousarvion toteutuminen ajalla 1.1.-30.6.2004. Liite nro 219.1.
Vertailutietona on talouden toteutuminen edelliseltä vuodelta vastaavana ajankohtana.
Ehdotus:	Kunnanhallitus merkitsee talouden toteutumisen ajalla 1.1.-30.6.2004 tiedokseen ja saattaa sen edelleen valtuustolle tiedoksi.
Tämä päätös korvaa kunnanhallituksen 15.06.2004 § 178 tekemän esityksen.
220 §	TIEDOKSI SAATETTAVAT ASIAT
Ehdotus: Kunnanhallitus merkitsee tiedokseen seuraavat ilmoitusasiat:
- Kankaanpään Yrityspalvelu Oy: Pohjois-Satakunta Säätiön lakkauttamiseen liittyvät asiapaperit
- Kuntien eläkevakuutus: Saldoilmoitus
- TE-keskus: Satakunnan työllisyyskatsaus 6/2004
- Kiinteistönluovutusilmoitus:
- Peijari, Muorila
- Suomen Kuntaliitto: Kotikuntalain muutokset voimaan 1.9.2004
- PoriLab, Kankaanpään ktt ky: Testausseloste, Jämijärven kunnan uimarantavedet 10.08.2004
- D-Fence M-Safe sähköpostien tilastoraportti 7/2004
- Oy Audiator Ab: Tilintarkastajan työohjelma
221 §	TARKASTUSLAUTAKUNNAN PÖYTÄKIRJA 17.08.2004
Tarkastuslautakunta piti kokouksensa 17.8.2004. Pöytäkirja on liitteenä nro 221.1.
Ehdotus:	Kunnanhallitus merkitsee tarkastuslautakunnan päytäkirjan 17.8.2004 tiedokseen.
222 §	SEUTULIPUN VALTIONAPU 1.1.-30.6.2004
Länsi-Suomen lääninhallituksen liikenneosaston päätöksellä 9.8.2004 on Jämijärven kunnalle maksettu valtionapua matkalippujen hinnanalennuksiin (seutulippu) ajalle 1.1.-30.6.2004 yhteensä 418,48 euroa.
Ehdotus:	Kunnanhallitus merkitsee valtionapupäätöksen tiedokseen.
Kunnanhallitus	177 §	15.06.2004
223 §	JÄMI-TUOTTEILLAAN TUNNETUKSI HANKKEEN KUSTANNUSARVION MUUTOS
KH 177 §
Jämi-tuotteillaan tunnetuksi hanke oli alunperin tarkoitus toteuttaa ostopalveluna. Nyt on päädytty kuitenkin siihen, että projektin vetäminen toteutetaankin "omana työnä" eli hankkeelle on palkattu projektisihteeri. Tarkoituksena on palkata vielä toinenkin henkilö 1.8.2004 alkaen.
Muutos on vaikuttanut hankkeen sisäiseen kustannusarvioon.
Hankeen ohjausryhmä on päättänyt kokouksessaan 9.6.2004 hakea Satakuntaliitolta oheisen liitteen nro 177.1 mukaista muutosta kustannusarvioon.
Ehdotus:	Kunnanhallitus merkitsee tiedokseen ohjaus- ja seurantaryhmän päätöksen.
KH 223 §
Satakuntaliiton suunnittelujohtaja on päätöksellään 12.08.2004 § 136 muuttanut hankkeen kustannusarviota ohjaus- ja seurantaryhmän hakemuksen mukaisesti. Liite nro 223.1.
Ehdotus:	Kunnanhallitus päättää merkitä Satakuntaliiton suunnittelujohtajan päätöksen tiedokseen ja saattaa sen edelleen tiedoksi hankkeen ohjaus- ja seurantaryhmälle.
224 §	VUODEN 2005 - 2007 INVESTOINTISUUNNITELMAN JA HENKILÖSTÖSUUNNITELMAN PAINOPISTEET
Esityslistan liitteenä on valtuuston hyväksymät investointisuunnitelma ja henkilöstösuunnitelma vuosille 2004 - 2006. Liite nro 224.1.
Vuoden 2005 talousarvion ja talousohjelman vuosille 2005 - 2007 laadinta on jo käynnistymässä.
Kunnanhallituksen tavoitteista ja painopisteistä investointien ja henkilöstösuunnitelman osalta on hyvä käydä ns. lähetekeskustelu.
Ehdotus:	Kunnanhallitus evästää talousarvion ja talousohjelman valmistelua investointien ja henkilöstösuunnitelman osalta.
225 §	LISÄKULUVAKUUTUKSEN OTTAMINEN
Kunnanhallitus keskusteli jo vuosi sitten ns. lisäkuluvakuutuksen ottamisesta omaisuusriskivakuutuksen lisäturvaksi. Lopullista päätöstä ei tuolloin kuitenkaan tehty.
Asia nousi esille taas vuosittaisessa yhteistyöneuvottelussa Pohjola yhtiön kanssa.
Lisäturvasta pyydettiin uusi tarjous. Liite nro 225.1.
Tarjous vastaa jo vuosi sitten saatua tarjousta.
Ehdotus:	Kunnanhallitus päättää hyväksyä Pohjolan tekemän oheisen liitteen mukaisen tarjouksen lisäkuluvakuutuksen liittämisestä kunnan omaisuusriskivakuutukseen.
226 §	LAUSUNTO LAUTAMIESTEN LUKUMÄÄRÄSTÄ
Oikeusministeriö on pyytänyt käräjäoikeudelta lausuntoa lautamiesten lukumäärästä ja samalla kehottanut käräjäoikeutta puolestaan varaamaan tuomiopiiriin kuuluville kunnille tilaisuuden lausunnon antamiseen asiassa.
Lautamiesten lukumääriä vahvistettaessa on tavoitteena, että kukin lautamies olisi pääsäännön mukaan istunnoissa 12 päivänä kalenterivuodessa.
Lautamiesten nykyiset lukumäärät ovat:
Ikaalisten istuntopaikan kunnissa Ikaalisissa 6, Hämeenkyrössä 6, Parkanossa 5 sekä Kihniössä 2 ja Viljakkalassa 2 lautamiestä.
Kankaanpään istuntopaikan kunnissa Kankaanpäässä 7, Honkajoella 2, Jämijärvellä 2 ja Karviassa 2 lautamiestä.
Vuonna 2003 käräjäoikeudessa oli sellaisia istuntopäiviä, joihin lautamiehet osallistuivat siten, että istuntopäiviä tuli Ikaalisten istuntopaikan lautamiehille 6 istuntopäivää lautamiestä kohti. Tämän vuoden puoliväliin mennessä istuntopäiviä on tullut Ikaalisten istuntopaikan lautamiehille 5-6 ja Kankaanpään istuntopaikan lautamiehille 3-4 istuntoa kullekin lautamiehelle. Lautamiehiä näyttäisi siten olevan varsinkin Kankaanpään istuntopaikkaa varten liian paljon. Käytännössä jokaisesta kunnasta on vastaisuudessakin valittava vähintään kaksi lautamiestä. Suunnitteilla oleva rikosoikeudenkäyntimenettelyä koskeva uudistus siirtäisi osan nykyisin lautamieskokoonpanossa käsiteltävistä asioista yhden tuomarin kansliakäsittelyyn. Käräjäoikeuden alustavan käsityksen mukaan lautamiehiä olisi vähennettävä Ikaalisissa, Hämeenkyrössä ja Parkanossa ainakin yksi lautamies sekä Kankaanpäässä ainakin kaksi lautamiestä.
Ehdotus:	Kunnanhallitus ilmoittaa lausuntonaan, että nykyinen määrä lautamiehiä (2) on Jämijärven kunnan osalta sopiva määrä.
227 §	EDUSTAJAN VALITSEMINEN KUTSUNTATILAISUUTEEN
Vuonna 1986 syntyneiden kankaanpääläisten ja jämijärveläisten asevelvollisten kutsunnat pidetään Kankaanpään koulukeskuksessa 7.9.2004 klo 9.00 alkaen.
Kunnan edustaja on toivotettu tervetulleeksi tilaisuuteen.
Ehdotus: Kunnanhallitus nimeää edustajansa kutsuntatilaisuuteen.
Päätös:	Kunnanhallitus päätti yksimielisesti nimetä edustajakseen kutsuntatilaisuuteen Ritva Mäkelän.
228 §	PÖYTÄKIRJOJEN TIETOON SAATTAMINEN
Ehdotus: Kunnanhallitus merkitsee tietoonsa saatetuiksi seuraavat pöytäkirjat:
- Perusturvalautakunta	12.08.2004
229 §	EDUNVALVONTAPALVELUIDEN HOITAMISESTA SAATAVA KORVAUS
Sisäasiainministeriön asetus (110572003) holhoustoimessa tarvittavan edunvalvontapalvelun tuottajalle maksettavasta korvauksesta tuli voimaan 1.1.2004. Korvauksena maksetaan palvelujen tuottamisesta aiheutuneista nettokustannuksista valtion talousarvioon tarkoitusta varten varatun määrärahan rajoissa enintään puolet, vähintään kuitenkin 135 € ja enintään 201 € edunvalvonta kohti. Nettokustannuksilla tarkoitetaan palvelun tuottajalle aiheutuneita vuoden 2003 tilinpäätöksen mukaisia kustannuksia päämiehiltä perityillä palkkioilla vähennettynä. Edunvalvontojen lukumääränä otetaan huomioon holhousasioiden rekisterin mukaan kunnalla ja muulla palveluntuottajalla 1.3.2004 olleet edunvalvonnat.
Jämijärven kunnan osalta puolet edunvalvontapalvelujen nettokustannuksista edunvalvontaa kohti on ollut 163,52 euroa. Huomioon otettavia edunvalvontoja oli 10. Talousarvioon myönnetyn määrärahan puitteissa Jämijärven kunnalle maksetaan vuonna 2004 korvauksena edunvalvontapalveluiden tuottamisesta 164 euroa edunvalvontaa kohti eli 1.640 euroa.
Talousarviossa edunvalvonnan tuloksi on arvioitu 1200 euroa.
Ehdotus:	Kunnanhallitus merkitsee korvauspäätöksen tiedokseen.
230 §	TEOLLISUUSHALLIN JA TOIMISTOTILAN VUOKRAAMINEN/POHJOIS-SATAKUNNAN KALUSTERYHMÄ
Kunnanhallituksen edellisessä kokouksessa 10.08.2004 päätettiin vuokrata kunnan hallinnassa oleva toimistotila Kiinteistö Oy Suurimaan kyläkeskuksesta Jalasjärven Aikuiskoulutuskeskukselle 15.7.-31.8.2004 väliseksi ajaksi. JAAK:n tehtävänä on ko. aikana laatia esiselvitys kalustealan jatkojalostusprojektin käynnistämismahdollisuudesta ja samalla hakea yhteistyökumppaneita hankkeen kärkiyritykselle Profil-lista Oy:lle.
Esiselvitys on edennyt hyvää vauhtia ja varsinaista hanketta varten on syntynyt epävirallinen yhteenliittymä "Pohjois-Satakunnan kalusteryhmä".
Hankkeen toteuttaminen edellyttää, että kalusteryhmä vuokraa kunnan hallinnassa olevan teollisuustilan Kiinteistö Oy Suurimaan Kyläkeskuksesta sekä JAAK:lta vapautuvan toimistotilan. Vuokra-aika tilojen osalta on 1.9.2004 - 28.2.2006.
Vuokrasopimus on esityslistan liitteenä nro 231.1.
Ehdotus:	Kunnanhallitus päättää hyväksyä oheisen liitteen mukaisen vuokrasopimuksen.
Perusturvalautakunta 109 §	12.08.2004
231 §	PERUSTURVAJOHTAJAN VUOROTTELU- JA OPINTOVAPAA
Perusturvaltk 109 §
Kunnanhallitus 15.06.2004/183 § on myöntänyt perusturvajohtaja Aki Rantaselle vuorotteluvapaata ajalle 01.10.2004-25.09.2005 sekä opintovapaata ajalle 26.09.2005-30.09.2006. Vuorottelu- ja opintovapaan tarkoituksena on opiskelu.
Opiskelu koskee on lasten ja nuorten ohjauksen erikoisopintoja sekä avoimessa yliopistossa tapahtuva sosiaalityön opiskelua.
Sijaiseksi on suunniteltu vs.laitos- ja avopalvelujohtaja Auli Rantaa. Hän on antanut suostumuksensa tehtävään. Auli Rannan viransijaisuus kestää tämän vuoden loppuun. Hän on tällä hetkellä 30.09.2004 saakka jatkuvalla sairaslomalla.
Laitos- ja avopalvelujohtaja Tellervo Lähteenmäen virkavapaus päättyy tämän vuoden lopussa, jolloin hänen määräaikainen tehtävänsä Kankaanpään aikuiskoulutuskeskuksen koulutusalavastaavana päättyy. Hän palaa virkaansa, joskin hän selvittää mahdollisuudet jäädä osa-aikaeläkkeelle nykyisessä työsuhteessa. Tämä edellyttää toistaiseksi jatkuvaa työsuhdetta sekä työnantajan hyväksyntää osa-aikaeläkkeelle jäämisestä. Tämä selviää loka-marraskuussa. Laitos- ja avopalvelujohtajan virassa hän ei aio hakea osa-aikaeläkettä. Jos järjestely mahdollistuu, tulee hän sanoutumaan irti laitos- ja avopalvelujohtajan virasta.
Ehdotus: Perusturvalautakunta päättää
1. merkitä perusturvajohtajan vuorottelu- ja opintovapaan tiedoksi
2. esittää kunnanhallitukselle valittavaksi perusturvajohtajan sijaiseksi 01.10.2004-30.09.2006 Auli Rannan
3. että vuorotteluvapaan sijaiseksi valitaan työntekijä avo- tai laitostyöhön.
Päätös:	Päätösehdotus hyväksyttiin.
KH 231 §
Ehdotus:	Kunnanhallitus hyväksyy perusturvalautakunnan ehdotuksen.
232 §	ARKISTOTOIMEN TOIMINTAOHJE
Uusi arkistolaki tuli voimaan 1.10.1994 ja siihen on tehty muutoksia viimeksi tämän vuoden huhtikuussa. Arkistolain uudistamisen myötä Jämijärven kunnassa on laadittu uusi arkistotoimen toimintaohje. Edellinen kunnassa vuoden 1990 alusta lähtien noudatettu arkistosääntö on vanhentunut. Samoin silloin laaditut arkistointisuunnitelmat eivät enää ole ajan tasalla.
Uuden arkistolain 7 §:n mukaan arkistotoimen tehtävänä on varmistaa asiakirjojen käytettävyys ja säilyminen, huolehtia asiakirjoihin liittyvästä tietopalvelusta, määritellä asiakirjojen säilytysarvo ja hävittää tarpeeton aineisto.
Nykyinen arkistolaki ei edellytä arkistosäännön tekemistä eikä ylläpitämistä, mutta arkistolaki ja arkistolaitos edellyttävät kuitenkin kokonaisvaltaista asiakirjahallinnon ja arkistotoimen koordinointia. Tämä edellyttää lisäohjeistuksen laatimista ohjaamaan sisäistä arkistonmuodostusta. Lisäohjeistus ja arkistonmuodostussuunnitelmat muodostavat asiakirjahallinnon ja arkistotoimen toimintaohjeen, joka on kaikkia sitova.
Arkistonmuodostajan on ylläpidettävä tehtäviensä hoidon tuloksena kertyvien asiakirjojen ja muiden tietoaineistojen käsittelyn ja arkistoon oikeille paikoilleen sijoittamisen ohjaamista varten toimintaketjuanalyysiin pohjautuvaa arkistonmuodostussuunnitelmaa.
Esityslistan liitteenä Jämijärven kunnan arkistotoimen toimintaohje.
Ehdotus: Kunnanhallitus päättää
1) hyväksyä liitteenä olevan Jämijärven kunnan arkistotoimen toimintaohjeen, joka tulee voimaan 1.9.2004
2) velvoittaa arkistonmuodostajat keskusarkistonhoitajan johdolla päivittämään arkistonmuodostussuunnitelmat uusien määräysten ja suositusten mukaisiksi
3) velvoittaa keskusarkistonhoitajan pitämään ajan tasalla toimintaohjeen muut liitteet
233 §	PERUSTURVAJOHTAJA AKI RANTASEN PALKAN TARKISTAMINEN
Kunnanhallitus keskusteli edellisen kokouksen jälkeen perusturvajohtaja Aki Rantasen palkan tarkistamisesta.
Oheisesta liitteestä ilmenee eräiden samankokoisten kuntien sopimuspalkkaisten virkojen peruspalkkojen tilanne 1.3.2004.
Kunnanjohtaja Esa Ala-Karvian osalta kunnanhallitus teki palkantarkistuksen jo aiemmin ja se tuli voimaan 1.7.2004 alkaen.
Kuten liitteestä ilmenee on perusturvajohtaja Aki Rantasen palkka jäänyt jälkeen vastaavan kokoisten kuntien palkkakehityksestä.
Tämän lisäksi hänen toimenkuvansa on kunnan ohuesta virkarakenteesta johtuen laajempi kuin monella vastaavan virkanimikkeen omaavalla.
Ehdotus:	Kunnanhallitus päättää korottaa perusturvajohtaja Aki Rantasen peruspalkkaa 1.7.2004 alkaen 300 eurolla. Korotuksen jälkeen hänen peruspalkkansa on 2.542 euroa.
234 §	SIJOITUSTOIMINNAN PERUSTEIDEN HYVÄKSYMINEN
KH 234 §
Valtuuston tehtäviin lisättiin kuntalain muutoksella (81/02, 13 §) sijoitustoiminnan perusteista päättäminen. Muutos tuli voimaan 1.3.2002.
Tilintarkastaja totesi kertomuksessaan, että Jämijärven kunnassa ei ole tehty päätöstä sijoitustoiminnan perusteista.
Sijoitustoiminta jaetaan lain perusteluissa kunnan toimialaan liittyvään sijoittamiseen ja kassavarojen sijoittamiseen.
Toimialasijoituksilla tarkoitetaan oman tai vieraan pääoman ehtoisia sijoituksia yhteisöihin, jotka hoitavat kunnan tehtäviä tai joiden toiminnan tarkoituksena on tukea kunnan tehtäviin liittyviä päämääriä. Sijoitettavilla kassavaroilla tarkoitetaan kassaylijäämää, joka ei ole sidottu maksuliikenteen ylläpitoon.
Esityslistan liitteenä on Suomen Kuntaliiton asiaa koskeva julkaisu, liite nro 234.1.
Ehdotus Jämijärven kunnan sijoitustoiminnan perusteiksi on liitteenä nro 234.1.
Ehdotus:	Kunnanhallitus päättää ehdottaa valtuustolle, että valtuusto hyväksyy Jämijärven kunnan sijoitustoiminnan perusteet oheisen liitteen mukaisesti.
Kunnanhallitus	186 §	15.06.2004
235 §	SELVITYSPYYNTÖ NS. PERHEPUISTON KUNNOSTUKSEEN LIITTYVISTÄ KAIVAUKSISTA
KH 186 §
Lounais-Suomen ympäristökeskukseen on ilmoitettu, että ns. Perhepuiston alueella suoritetaan luvatonta maa-ainesten ottoa. Lounais-Suomen Ympäristökeskus on pyytänyt asiasta Jämijärven kunnalta selvitystä. Liite nro 186.1
Kaivuutyöt on suoritettu Jämijärven kunnan vapaa-aikatoimen toimesta ja niiden tarkoituksena on ollut veden pohjan ja alueen puhdistaminen sekä matalan pään syventäminen samaan tasoon kuin syvempi pää jo on.
Toimissa on noudatettu Lounais-Suomen ympäristökeskuksen aiemmin saatuja ehtoja.
Laadittu selvitys on liitteenä 186.2.
Ehdotus:	Kunnanhallitus päättää antaa asiasta oheisen liitteen 186.2 mukaisen selvityksen.
KH 235 §
Lounais-Suomen ympäristökeskus on lähettänyt kunnanhallitukselle oheisen liitteen 235.1 mukaisen vastineen.
Ehdotus:	Kunnanhallitus päättää
1) merkitä saadun vastineen tiedoksi
2) todeta kantanaan, ettei kaivuu ole tapahtunut pohjavedenpinnan alapuolella